Á síðasta ári voru skráð 94 ný einkahlutafélög á Vesturlandi og hafði því nýskráningum fækkað um fjórar frá árinu á undan þegar 98 ný einkahlutafélög voru skráð . Hefur nýskráningum heldur farið fækkandi á liðnum árum því flestar voru nýskráningarnar 179 árið 2002 . Flestar nýkráningarnar á síðasta ári voru á Akranesi eða 28 talsins . Í Borgarbyggð voru ný félög 23 talsins , í Snæfellsbæ 14 og í Stykkishólmi voru félögin 11 að tölu . Flest hinna nýju einkahlutafélaga á Vesturlandi voru í smábátaútgerð eða 19 talsins . Í húsbyggingum voru félögin 11 , til leigu atvinnuhúsnæðis voru stofnuð 9 félög , til reksturs eignarhaldsfélaga voru stofnuð 5 félög og einnig voru stofnuð 5 félög til leigu vinnuvéla með stjórnanda .